**A 27. sorszámú Fülilleszték készítő megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 724 02

1.2. Szakképesítés–ráépülés megnevezése: Fülilleszték készítő

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 300 – 400

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 55 724 01 Fogtechnikus szakképesítés

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 25%

2.7. Gyakorlati képzési idő aránya: 75%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
|  | 3.1.2. | 3333 | Fogtechnikus | Fülilleszték készítő |

3.2. A szakképesítés–ráépülés munkaterületének rövid leírása:

A fülilleszték készítő a fülillesztéket készítő laboratóriumban (fogtechnikai laboratóriumban), a lenyomat vételi helyen az egyéni fülillesztéket füllenyomat alapján készíti a hallásveszteségnek megfelelő anyagból, színből, formából, az életkor figyelembe vétele mellett, illetve tisztítást, javításokat végez. A fülillesztékek készítésénél, betartja a technológiai előírásokat. Munkája során együttműködik az audiológia dolgozóival, az asszisztenciával és a pácienssel. Szakterülete elhivatottságot igényel, ennek érdekében folyamatosan továbbképzéseken, konferenciákon vesz részt, tájékozódik a szaksajtóból, ismeri az új fülilleszték–készítési eljárásokat, anyagfelhasználási technológiákat. Feladatai elvégzése közben betartja a munkavédelmi, tűzvédelmi és ergonómiai szabályokat. Szakszerűen kommunikál és alkalmazza informatikai ismereteit. Tevékenysége során a szakmai etikai normákat figyelembe veszi.

A szakképesítés–ráépüléssel rendelkező képes:

A képzésen elsajátított elméleti (fül–anatómiai és hangtani ismereteit) felhasználva,

 a fülkagylóról és a hallójáratról anatómiai lenyomatot készíteni

 egyéni fülillesztéket, illesztékházat készíteni

 hallójáratba helyezhető fülillesztéket készíteni

 zajvédő, védő fülillesztéket készíteni

 szellőző furatot készíteni, illesztéken csövet cserélni

 fülillesztéket javítani, tisztítani

 hallójáratba helyezhető hallókészüléket összeállítani

 hallójáratba helyezhető készülék alkatrészt cserélni

 hallójáratba helyezhető készüléken külső, belső tisztítást végezni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | – | – | – |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés–ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító**  **száma** | **megnevezése** |
| 4.3. | 11149–16 | Fülilleszték készítés |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés–ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11149–16 | Fülilleszték készítés | gyakorlati és írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégségesre értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: 1 db egyéni fülilleszték készítése félkemény akrilátból, a rendelkezésre bocsátott nyers formából és párhuzamos furat kialakításával

A vizsgafeladat ismertetése: a feladatleírásban rögzítetten a fül anatómiai sajátosságainak figyelembe vételével az illeszték feleljen meg

– vastagságban a fül komfortérzetének

– az akusztikai átvitel tökéletes megoldása mellett törekedjen arra, hogy az akusztikai cső a legrövidebb legyen

– a felület kidolgozás (polírozás) tökéletes legyen

– készítsen (0,8 mm), párhuzamos nyomáscsökkentő furatot, mely a beteg számára elviselhetőbbé, kényelmesebbé teszi a hallókészüléket

A vizsgafeladat időtartama: 360 perc

A vizsgafeladat értékelési súlyaránya: 65%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Elméleti ismeretek szóbeli felidézése

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodul témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 35%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1. | **A képzési és vizsgáztatási feladatok teljesítéséhez szükséges**  **eszközök minimumát meghatározó eszköz– és felszerelési jegyzék** |
|  | 6.2. | Elméleti oktatáshoz és demonstrációs gyakorlatokhoz oktatóhelyiség |
|  | 6.3. | Informatika szaktanterem számítógépekkel és perifériákkal |
|  | 6.4. | Oktatástechnikai eszközök (tábla, projektor, számítógép) |
|  | 6.5. | Szakmai dia–és fóliasorozatok |
|  | 6.6. | Fogtechnikus munkaasztal mikromotorral és elszívóval |
|  | 6.7. | Bunsen–égő |
|  | 6.8. | Fogtechnikai laboratóriumi és hallójárat lenyomatvételi kézi eszközök, fogyóanyagok (viaszkés, laboratóriumi csipesz, otoszkóp, fényceruza; dobhártyavédő szivacs, keverőtál, spatula, mintavételi fecskendő, mintavételi anyag, stb.) |
|  | 6.9. | Minipol vagy Micropol polimerizáló küvetta |
|  | 6.10. | Forrázó, polimerizáló berendezés |
|  | 6.11. | Fényre polimerizáló berendezés |
|  | 6.12. | Mártóviasz melegítő készülék |
|  | 6.13. | Gipszcsiszoló |
|  | 6.14. | Polírmotor elszívóval |
|  | 6.15. | Kompresszor |
|  | 6.16. | Ultrahangos tisztító vagy gőzborotva |
|  | 6.17. | 3D Szkenner |
|  | 6.18. | EnvisionTEC 3D nyomtató vagy hasonló CAD/CAM technológiát alkalmazó fülilleszték gyártó robot |

**7. EGYEBEK**

7.1. A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara